google/wiki40b huggingface dataset:
Ľubovnianka (minerálna voda)

Ľubovnianka je minerálna voda produkovaná na Slovensku.pramene:Vajcovka,Kvašná voda,šabľová voda.

Charakteristika

Možno ju označiť ako prírodnú minerálnu vodu, stredne mineralizovánú, hydrogénuhličitanovú, horečnato-vápenato-sodnú, slabo kyslú.

História

Táto voda sa nachádza v okolí Levočských vrchov neďaleko Starej a Novej Ľubovne a nachádza sa tam 85 zdokumentovaných minerálnych prameňov. Vývery vôd umožnili vznik Ľubovnianských kúpeľov. S komerčným využitím minerálnych vôd sa začalo neskôr, po vybudovaní prvých prieskumných vrtov. Po roku 1989 sa začala ako prvá využívať voda z prameňa pri obci Sulín. V roku 1998 vznikla plniarenská spoločnosť Prvá Kúpeľná, a. s., ktorá začala predávať i minerálnu vodu Ľubovnianka. V roku 2002 firma zvýšila svoje kapacity o novú plničku PET fliaš.
Sorel (Somme)

Poloha

Obec má rozlohu 7,94 km². Najvyšší bod je položený 148 m n. m. a najnižší bod 99 m n. m.

Obyvateľstvo

Počet obyvateľov obce je 172 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karosa B 951

Konštrukcia

Autobus vznikol modifikáciou predchádzajúceho modelu B 931. B 951 je dvojnápravový autobus s polosamonosnou karosériou. Tá už nebola zostavená panelovo ako u vozidiel B 931, ale zvarený skelet najprv prešiel kataforetickým kúpeľom, nalakovaním a oplechovaním zinkovým plechom, až potom boli do skeletu namontované ďalšie diely. Motor s prevodovkou sa nachádza za zadnou, hnacou nápravou od firmy Meritor. Prednú, tuhú nápravu vyrobila spoločnosť Škoda. Predné i zadné čelo autobusu vychádza z typu B 931. Zadné už ale nie je vypuklé, ale akoby odseknuté, čo bolo umožnené osadením menšieho motoru. Vďaka tomu mohol byť predĺžený interiér autobusu. Pre cestujúcich sú určené plastové čalúnené sedačky potiahnuté látkou. Vo vozidle sa tiež nachádza protišmyková podlaha; priestor pre kočík je umiestnený pri druhých dverách. Dvere v pravej bočnici sú troje (tie predné sú užšie než stredné a zadné).
Od roku 2003 boli tieto autobusy vyrábané iba v mierne modifikovanej variante označenej ako 951 E. Líši sa mierne upraveným predným čelom a tiež lepenými oknami (typ B 951, rovnako ako jeho predchodca B 931, mal okná klasicky uchytené v gume). Na prianie zákazníka ich ale bolo možné nahradiť sklami v gume.

Výroba a prevádzka

Výroba vozidiel B 951 prebiehala od roku 2002 do začiatku roku 2007, kedy bola ukončená produkcia rady 900. Od októbra 2003 potom boli tieto autobusy vyrábané len v inovovanej verzii B 951 E.
Vzhľadom na silné postavenie výrobcu autobusu B 951 v Česku sa tieto autobusy (spolu s typom B 952 s mechanickou prevodovkou) vyskytujú vo väčšine českých miest s rozsiahlym vozovým parkom MHD.
Kimberlit

Delenie

Pôvodne boli kimberlity delené na základe petrografických kritérií na bazaltové a sľudové. Neskôr bolo toto členenie upravené na základe izotopového obsahu Nd, Sr a Pb. V nasledujúcich rokoch sa ukázalo, že tieto skupiny kimberlitov sú natoľko odlišné, že majú pravdepodobne rôzny pôvod. Kimberlity II. skupiny sú blízke lamproitom, zatiaľ čo kimberlity I. skupiny nie. Kimberlity II. skupiny boli preto označené ako orangeity.

Vznik

Umiestnenie aj spôsob vzniku kimberlitovej magmy je stále predmetom diskusií. Kvôli ich chemickému zloženiu sa uvažuje o ich pôvode v oblastiach pod kontinentálnou kôrou ako aj v hlbších častiach v tzv. prechodnej zóny. Mechanizmus obohatenia bol tiež predmetom veľkého záujmu, vďaka čomu vznikli modely obohatenia v dôsledku parciálneho tavenia, asimilácie subdukovaných usadených hornín ako i odštiepenia z primárnej magmy.
Tavenina kimberlitového zloženia pravdepodobne vzniká pri čiastočnom tavení granátického lherzolitu, kedy taveniny obsahujú flogopit a dolomit. Môže asociovať s karbonatitmi. Keďže obsahujú len malé alebo takmer žiadne ortopyroxény, ich ďalším zdrojom mohol byť aj granátický dunit. Čiastočne natavený plášťový diapír je v hĺbkach okolo 270 km, kam siahajú korene vrchnoplášťovej litosféry s diamantonosnými horninami, ako sú metaperidotity, ale najmä eklogitizované ruly zdrojom len malého množstva taveniny. V týchto premenených horninách, môže dôjsť k premene uhlíkatých zlúčenín cez metamorfný grafit až na diamant. Prívodné kanály hlbšie generovaných magmatických tavenín kimberlitov, orangeitov, lamproitov, prípadne melilitov prechádzajú cez najhlbšie časti kratogénu, v ktorých sú tlaky a teploty, pri ktorých sú kubické diamanty stabilnou minerálnou modifikáciou uhlíka namiesto hexagonálneho grafitu. Často preto obsahujú xenolity najrôznejších diamantonosných hornín – lherzolitov, harzburgitov, dunitov, eklogitov, eklogitických rúl, ktoré vynáša k povrchu.
Kimberlity väčšinou vystupujú v intrakontinentálnych oblastiach, kde prerážajú staršie často prekambrické kryštalinikum. Nachádzajú sa väčšinou v zvislých telesách označovaných ako kimberlitové rúrky. Tieto valcovité telesá majú priemer menší než 1 kilometer. Vo väčších hĺbkach sa viaceré rúrky zvyknú spojovať do väčších telies.

Výskyt

Výskyty sú známe z južnej Afriky a ruského Jakutska, kde sú intenzívne ťažené pre svoj obsah diamantov. Pre získanie diamantov je ale nutné vyťažiť veľké množstvo horniny, čo v niektorých prípadoch viedlo k vzniku veľmi hlbokých povrchových lomov, často najhlbších technických diel svojej kategórie. V Českom masíve sú tiež známe výskyty z Českého stredohoria pri Měruniciach.

Využitie

Ťažia sa ako materská hornina diamantov.
László Szigeti

Život

V roku 1981 absolvoval Prírodovedeckú fakultu Univerzity Komenského v Bratislave, odbor učiteľstvo matematiky a zemepisu. Od roku 1990 bol učiteľ a riaditeľ Gymnázia v Štúrove.
László Szigeti je ženatý a má dve deti. Bol obžalovaný zo subvenčného podvodu proti EÚ, nakoniec sa tento nepodarilo dokázať a súd ho oslobodil.
Cousance

Poloha

Obec má rozlohu 6,39 km². Najvyšší bod je položený 330 m n. m. a najnižší bod 196 m n. m.

Obyvateľstvo

Počet obyvateľov obce je 1 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Balc

Turisticky atraktívne lokality

Ruina kaštieľa Ioana Pursa v dedine Balc. Národná kultúrna pamiatka.
Diaľnica A6 (Rakúsko)

História

Prvotné plány na výstavbu A6 vznikli v roku 1995. Ďalej nasledovali mesiace príprav a posudzovania jednotlivých variantov. Definitívne trasovanie a kompletný projekt boli schválené v marci 2003. Výstavba sa začala 26. novembra 2004 a slávnostné otvorenie sa uskutočnilo 19. novembra 2007. Výstavba diaľnice si vyžiadala investíciu v celkovej výške 146 miliónov eur.
Súčasťou diaľnice je hraničný priechod Jarovce/Kittsee kde sa do roku 2008 vykonávala pasová (do roku 2004 aj colná) kontrola. V súčasnosti sa v týchto priestoroch nachádza už len rozľahlé parkovisko s občerstvením, zmenárňou a predajňou diaľničných známok a palubných jednotiek pre elektronické mýto.
Prvý sionistický kongres

Prvý sionistický kongres (hebr. הקונגרס הציוני הראשון‎ – Ha-kongres ha-cioni ha-rišon) bol kongres, ktorý sa uskutočnil v dňoch 29. až 31. augusta 1897 v švajčiarskom Bazileji. Išlo o prvý a ustanovujúci kongres Sionistickej organizácie (v roku 1960 premenovanej na Svetovú sionistickú organizáciu). Kongres zvolal a predsedal mu zakladateľ moderného sionizmu Theodor Herzl. Hlavným prínosom kongresu bola formulácia sionistickej platformy, známej ako Bazilejský program, vytvorenie Sionistickej organizácie a prijatie Ha-tikvy za jej hymnu (v tom čase už bola hymnou Chovevej Cion a neskôr sa stala hymnou Izraela).

Pôvod

Prvý sionistický kongres zvolal Theodor Herzl ako symbolický parlament, ktorý mal dohodnúť implementáciu sionistických cieľov. Kongres sa mal pôvodne konať v nemeckom Mníchove, avšak kvôli protestu miestnych ortodoxných a reformných komunít sa Herzl nakoniec rozhodol usporiadať kongres v Bazileji, v koncertnej hale mestského kasína.

Kongres

Na kongrese sa zúčastnilo 204 delegátov zo sedemdesiatich krajín. Celkom 69 z nich boli delegáti rôznych sionistických zoskupení a ostatní účastníci boli individuálne pozvaní. Na kongrese bolo prítomných aj desať nežidovských osôb, ktoré však nemali hlasovacie právo. Medzi účastníkmi bolo i sedemnásť žien, z ktorých niektoré prišli na kongres samé, iné ako sprievod delegátov. Aj keď sa ženy na kongrese zúčastnili, nemali hlasovacie právo. To získali až v nasledujúcom roku na druhom sionistickom kongrese. Na slávnostnom zahájení sa zúčastnili korešpondenti hlavných európskych novín.
Po slávnostnom otvorení, na ktoré prišli delegáti v spoločenskom odeve, fraku s bielou kravatou, sa kongres presunul k riešeniu svojej agendy. Hlavnými bodmi agendy bolo predstavenie Herzlovho plánu na založenie Sionistickej organizácie a prijatie deklarácie sionistických cieľov, známej ako Bazilejský program.
Herzl bol na kongrese zvolený za prezidenta Sionistickej organizácie, Maxa Mordaua a Mosesa Gastera zvolili za viceprezidentov. Delegáti zvolili aj orgány organizácie; „vedenie bolo v rukách Veľkej pracovnej komisie, ktorá volila vlastné vedenie, Užšiu akčnú komisiu.“
Majstrovstvá Európy vo futbale 2016 – vyraďovacia fáza

Vyraďovacia fáza majstrovstiev Európy vo futbale 2016 bola druhou a záverečnou fázou turnaja po skončení jeho skupinovej časti. Zápasy vyraďovacej fázy sa odohrali v dňoch 25. júna – 10. júla 2016.
Jakub Grajchman

Biografia

Študoval na gymnáziu v Kežmarku, na ev. lýceu v Levoči a v Bratislave, na univerzite v Halle a v Berlíne. Stal saučiteľom v Bratislave a v Košiciach.
Po stránke literárnej tvorby Grajchman nepatril síce k najpoprednejším štúrovcom, ale jeho diela boli veľmi obľúbené medzi pospolitým ľudom. Populárne boli najmä jeho balady a veršované povesti, ktoré vyšli súborne ako Básnické spisy Jakuba Grajchmana. Vydal ich v Ružomberku v roku 1890  vydavateľ a tlačiar Karol Salva.
Okrem poézie písal Grajchman aj divadelné hry. Ochotníkom sa najviac páčila veselohra Kto zaplatí nohavice?, z roku 1867. Hra upútala natoľko aj našich súčasníkov, že bola spracovaná aj v rozhlasovej podobe a tiež vysielaná. Napísal aj ľúbostnú drámu Ako to bolo?, ktorej premiéra sa však uskutočnila až štvrť storočia po autorovej smrti  v roku 1922. 
Väčšinu tvorivého života prežil v Liptovskom Mikuláši a Liptovskom Hrádku. Vykonával tam funkciu notára a súdneho radcu. Na sklonku života sa vrátil do rodných Hýb, kde aj zomrel. Jeho rodný dom sa v obci zachoval dodnes a je z neho Pamätný dom básnika Jakuba Grajchmana. Na cintoríne je jeho hrob s náhrobníkom.
Zaujímavé je, že svoje nemecky znejúce priezvisko po celý život dôsledne písal slovenským pravopisom.
Automobilová sieň slávy

Automobilová sieň slávy (ang. Automotive Hall of Fame) je organizácia založená v roku 1939 pre ocenenie výrazných osobností vývoja automobilizmu. V roku 1971 organizácia otvorila múzeum v meste Midland v Michigane v USA. V roku 1997 bola otvorená nová budova múzea v Dearborne v Michigane.
Sourcieux-les-Mines

Poloha

Obec má rozlohu 9,96 km². Najvyšší bod je položený 660 m n. m. a najnižší bod 260 m n. m.

Obyvateľstvo

Počet obyvateľov obce je 1 899 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anton Ťažký ml.

Rodina

Otec: Anton Ťažký st. (1898-1991). Bratia - Ladislav Ťažký (1924), Štefan Ťažký (1929-1983) a sestra Antónia Ďurčíková (1933).

Životopis

Štúdium na Ústrednej straníckej škole ÚV KSČ v Prahe absolvoval roku 1957. Do 1951 stavebný a lesný robotník na viacerých miestach, 1951-1954 vedúci odd., 1957-1959 tajomník KV KSS v Banskej Bystrici, 1959-1961 vedúci odd. ÚV KSS, 1961-1967 predseda KNV v Košiciach, 1967-1968 povereník - predseda Komisie SNR pre národné výbory a miestne hospodárstvo, 1968 vedúci tajomník KV KSS v Banskej Bystrici, 1969 podpredseda SNR, 1969-1970 predseda ÚV NF ČSSR, od roku 1970 pracovník GR Pozemného staviteľstva v Bratislave. Počas SNP príslušnik 1. čs. armády na Slovensku. V roku 1968-1969 člen ÚV KSČ a jeho predsedníctva, 1962-1969 ÚV KSS, 1968-1969 jeho predsedníctva, 1969-1970 poslanec Snemovne národov FZ, 1962-1970 SNR, 1967-1969 člen jej predsedníctva. V roku 1970 vylúčený z KSČ. Do odchodu na dôchodok pracoval v podniku Pozemné staviteľstvo. Po novembri 1989 úplne rehabilitovaný, kooptovaný za poslanca SNR, poslancom až do volieb v roku 1990. Predseda Národného frontu SR až do jeho zániku v roku 1990.
Bílý kříž

Ochrana

Predmetom ochrany je vegetácia na prudkých, slnečných skalnatých svahoch s nadväzujúcim druhovo a vekovo pestrým lesným porastom, osobitne chránené druhy rastlín a živočíchov, estetická hodnota územia.
U Trojáku

Ochrana

Predmetom ochrany je starý bukový porast na stanovišti sviežich jedľových bučín.
Sega Saturn

Sega Saturn (jap. セガサターン, Sega Satān) je 32-bitová herná konzola od firmy Sega. Ido o zástupcu piatej generácie herných konzol (podobne ako napr. Sony PlayStation). Po prvýkrát bola predstavená 22. novembra 1994 v Japonsku, nasledovala premiéra 27. apríla 1995 v Spojených štátoch a potom 8. júla 1995 v Európe.

Obchodný (ne)úspech

V svojej kategórii sa jej nikdy nepodarilo postaviť sa na vrchol, jej slávu zatienili komerčne úspešnejšie konzoly PlayStation a Nintendo 64. Dôvodom mohlo byť zložitejšie programovanie hier firiem tretích strán, ale tiež cena. Kým na výstave E3 v roku 1995 Sega vyhlásila „vojnu“ Sony, predaje boli pri Saturne nezrovnateľne nižšie tiež kvôli vyššej cene hardvéru. Ten stál v tom čase 399 USD, PlayStation len 299 USD.
Sega navyše podcenila hráčsku komunitu v krajinách mimo Japonska, lebo usúdila, že napr. RPG v štýle Manga (štýlová hra Sakura Taisen/Sakura Wars, japonsky サクラ大戦) nenájde mimo Japonsko odozvu.
Rakúska zahraničná služba

Rakúska zahraničná služba (po nemecky Auslandsdienst) je dvanásťmesačná alternatíva náhradnej civilnej služby. Táto môže byť uskutočnená formou „Gedenkdienstu“ (služby na pripomenutie holokaustu), sociálnou službou alebo mierovou službou.
Služba v zahraničí je ekvivalentom nemeckej Anderer Dienst im Ausland (doslova: Iná služba v zahraničí). Zakladateľom je innsbruckský politológ Andreas Maislinger, ktorý prevzal základnú myšlienku z nemeckej „Aktion Sühnezeichen/Friedensdienste“ (doslova: Akcia Znak zmierenia/Mierové služby). 1. septembra 2002 smel prvý rakúsky účastník nastúpiť do služby na pripomenutie holokaustu v múzeu Auschwitz-Birkenau.

Financovanie

Rakúska republika prenecháva každému spolku, ktorý umožňuje vykonávať službu v zahraničí namiesto náhradnej civilnej služby určitý rozpočet. Pre každého vyslaného rakúskeho občana sa počíta s 10 000 eurami. Tento obmedzený rozpočet je dôvodom, prečo nemôže každý záujemca uskutočniť službu v zahraničí.
Separačná metóda

Destilácia

Pri destilácii sa využíva rôzna teplota varu oddeľovaných látok.
The Roller

„The Roller“ je prvý oficiálny singel britskej rockovej skupiny Beady Eye, ktorý je z albumu Different Gear, Still Speeding (dátum vydania: 28. februára 2011). Video k singlu bolo prvýkrát zverejnené presne o polnoci 11. januára 2011 na britskom televíznom kanáli Channel 4. Na singly sa tiež nachádza skladba „Two of A Kind“, ktorá je jeho stranou B. Pieseň bola prvýkrát zverejnená 7. januára 2011. Napísal ju gitarista Gem Archer spolu som spevákom a frontmanom Liamom Gallagherom.

Videoklip

Videoklip, ktorý bol prvýkrát zverejnený na TV kanáli Channel 4, 11. Januára 2011 o polnoci, je vytvorený na klasický, "beatlesovský" štýl. V kruhu sú Liam Gallagher s mikrofónom, Gem Archer hrajúci na piáno, Andy Bell s akustickou gitarou, Chris Sharrock na bicích a taktiež basgitarista Jeff Wootton známy tiež zo skupiny Gorillaz. Okolo nich jazdí dievčina do kruhu na bicykli.
Germicídna výbojka

Nízkotlakové germicídne výbojky

Nízkotlakové germicídne výbojky sú veľmi podobné žiarivkám s vlnovou dĺžkou 253,7 nm.
Najbežnejšia forma germicídnych výbojok vyzerá rovnako ako bežná žiarivka, jej banka však zvnútra nemá nanesenú vstvu luminoforu. Banky germicídnych výbojok sa okrem toho vyrábajú skôr z taveného kremeňa než z kremičitého skla.

Strednotlakové germicídne lampy

Strednotlakové germicídne výbojky sú viac podobné vysokotlakovým výbojkám (HID) ako žiarivkám.
Tieto výbojky vyžarujú širokopásmové UV žiarenie v spektre C. Často sa používajú v priemyselnej úprave vody, pretože sú zdrojmi veľmi intenzívneho žiarenia. Takisto sú účinnejšie ako nízkotlakové výbojky. Tieto výbojky produkujú veľmi jasné modrastobiele svetlo.
Seuillet

Poloha

Seuillet má rozlohu 9,94 km². Najvyšší bod je položený 363 m n. m. a najnižší bod 246 m n. m.

Obyvateľstvo

Seuillet má 486 obyvateľov (2009).
Graf vývoja obyvateľstva:
Zdroje: INSEE
Saint-Antoine (Gironde)

Poloha

Obec má rozlohu 0,2 km². Najvyšší bod je položený 47 m n. m. a najnižší bod 36 m n. m.

Obyvateľstvo

Počet obyvateľov obce je 428 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kazanlăk

História

Územie mesta bolo osídlené už v staroveku. V 5. storočí ho ovládli Tráci, ktorí si tu vytvorili silný kmeňový  štátny útvar. Po dočasnom obsadení macedónskymi vojskami Filipa II. moc opäť prevzali Tráci. Trácky panovník Sevtes II. asi 7 km na západ od dnešného mesta vybudoval hlavné mesto Sevtopolis. Svedčia o tom bohaté archeologické náleziská z tohto obdobia. V neskoršom období význam mesta upadol a dejiny novodobého Kazanlaku sa začínajú v období osmanskej okupácie. Turecký pôvod má aj názov mesta - miesto medeného kotla. 
Na začiatku 20. storočia ovládlo mesto obchod s ružami a s ružovým olejom. Mesto leží v strede Ružového údolia a známe je aj vďaka Festivalu ruží, po bulharsky Praznik na rozata.
Whale Island (Nový Zéland)

História

Na ostrove sa nachádzajú zvyšky maorského osídlenia (obydlia a záhradné terasy). Maori ostrov obývali až do začiatku 19. storočia. V tomto storočí bola na ostrove postavená aj veľrybárska základňa, no po tom, ako sa lovcom nepodarilo uloviť ani jednu veľrybu bola po pár rokoch opustená. Neskôr, koncom 19. storočia bola na ostrove ťažená síra, ktorá bola spracovávaná v rafinérii v Aucklande. V roku 1895 bola ťažba z dôvodu nízkej kvality suroviny zastavená. V roku 1915 sa začal pre potreby stavby prístavného múru vo Whakatane na Whale Island ťažiť kameň. V súčasnosti je na ostrove prírodná rezervácia s obmedzeným prístupom návštevníkov.

Geológia

Ostrov predstavuje vynorený zvyšok vulkanického komplexu, tvoreného prevažne dacitovo-andezitovými horninami. Vulkán bol naposledy aktívny začiatkom holocénu, v súčasnosti sú jedinými prejavmi neukončeného vulkanizmu kyslé termálne pramene a fumaroly, ktoré sa nachádzajú neďaleko centrálneho dómu ostrova.
Warvillers

Poloha

Obec má rozlohu 4,18 km². Najvyšší bod je položený 99 m n. m. a najnižší bod 92 m n. m.

Obyvateľstvo

Počet obyvateľov obce je 130 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sean Connery

Súkromie

Do šľachtického stavu bol povýšený v júli 2000 a môže používať titul Sir. V roku 1989 ho vyhlásil časopis People Najsexy žijúcim mužom a v roku 1999 vo veku 69 rokov Najsexy mužom storočia.
V súčasnosti žije v USA.
Španielske národné vodnopólové družstvo mužov

Vrcholné podujatia

Na olympijských hrách získalo španielske družstvo 2 medaily. Striebro získalo na domácej olympiáde v Barcelone 1992, keď podľahlo vo finále Taliansku. O 4 roky neskôr v Atlante získalo dokonca zlatú medailu, keď vo finále zdolalo Chorvátsko. Na olympiáde v Londýne 2012, účasť na ktorej si muselo najprv vybojovať vo svetovej kvalifikácii, obsadilo 6. mieste.
Na majstrovstvách sveta zvíťazilo 2-krát, v rokoch 1998 a 2001. Okrem toho získalo ďalšie 3 strieborné a 1 bronzovú medailu. Vo víťazných šampionátoch 1998 a 2001 vyhralo všetky svoje zápasy a zavŕšilo veľmi úspešné účinkovanie družstva v rokoch 1991 až 2001, keď získalo 4 medaily zo 4 svetových šampionátov. Poslednú medailu, striebro, si donieslo z Ríma 2009, keď prehralo až vo finále so Srbskom po penaltách. V roku 2015 sa nekvalifikovalo na MS, prvýkrát v histórii.
Na majstrovstvách Európy vybojovalo španielske družstvo 4 medaily, svoju najlepšiu  – striebornú, v Aténach 1991. Vo finále vtedy podľahlo Juhoslávii. Poslednú medailu vybojovalo v roku 2006 v srbskom Belehrade, keď si v súboji o bronz poradilo s družstvom Rumunska.
Družstvo sa 12-krát zúčastnilo svetovej ligy a 3-krát skončilo na striebornej priečke. Z dvanástich účastí na svetovom pohári vybojovalo 4 medaily, všetky bronzové. Španielske družstvo sa tiež zúčastnilo 15-krát turnaja Stredozemných hier, na ktorých okrem rokov 1991 a 1993 získalo vždy nejakú medailu. 3-krát na turnaji zvíťazilo.
Béthencourt-sur-Somme

Poloha

Obec má rozlohu 2,87 km². Najvyšší bod je položený 83 m n. m. a najnižší bod 53 m n. m.

Obyvateľstvo

Počet obyvateľov obce je 135 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Crossing over

Crossing over alebo crossing-over alebo prekríženie chromozómov je proces výmeny genetického materiálu medzi homologickými chromozómami, ktorého výsledkom je väčšia genetická variabilita. Objaviteľom tohto procesu bol americký biológ Thomas Hunt Morgan.

Priebeh

K tomuto procesu dochádza v pachyténnom štádiu počas profázy I. meiotického delenia. Princípom je párovanie homologických chromozómov počas I. meiotického delenia, čiže tvorba takzvaných bivalentov. Tu sa nesesterské chromatidy homologických chromozómov prekrížia a vytvárajú medzi sebou spojenia. Následne dochádza k zlomom v týchto spojeniach, ale tak, že sa vymenia zodpovedajúce si (homologické) úseky.
Miesta, kde dochádza k prekríženiu, zlomom a výmene častí chromatíd homologických chromozómov, sa nazývajú chiazmy.
Dôsledkom crossing overu je rozštiepenie spojenia susedných génov a vznik nových spojení, čiže nových kombinácii usporiadania génov. Dochádza k vzniku rekombinantných gamét (to znamená gamét s nie pôvodným genotypom rodičov; s neparentálnou kombináciu génov).
Frekvencia tohoto procesu závisí od vzdialenosti génov na chromozóme. Platí, že čím bližšie pri sebe sa gény nachádzajú, tým je ich väzba silnejšia a je menšia pravdepodobnosť ich rozdelenia medzi dva rôzne homologické chromozómy. Priebeh crossing overu na určitom mieste chromozómu vplýva obmedzujúco na možnosť vzniku ďalšieho crossing overu blízkych oblastiach. Tento opisovaný jav nazývame interferencia.
Pred koncom crossing overu nastupuje syntéza P-DNA, ktorá predstavuje 0,1% jadrovej DNA.

Význam

Crossing over je proces s veľkým významom pre genetickú rôznorodosť, pretože vedie k vzniku buniek potomstva s iným genotypom, aký vlastnia rodičovské bunky.
Beux

Poloha

Obec má rozlohu 5,03 km². Najvyšší bod je položený 315 m n. m. a najnižší bod 233 m n. m.

Obyvateľstvo

Počet obyvateľov obce je 274 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Champeaux (Ille-et-Vilaine)

Poloha

Obec má rozlohu 9,83 km². Najvyšší bod je položený 116 m n. m. a najnižší bod 49 m n. m.

Obyvateľstvo

Počet obyvateľov obce je 471 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villeneuve-lès-Bouloc

Poloha

Obec má rozlohu 12,66 km². Najvyšší bod je položený 217 m n. m. a najnižší bod 113 m n. m.

Obyvateľstvo

Počet obyvateľov obce je 1 026 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Aubin (Landes)

Poloha

Obec má rozlohu 9,72 km². Najvyšší bod je položený 107 m n. m. a najnižší bod 32 m n. m.

Obyvateľstvo

Počet obyvateľov obce je 495 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villeneuvette

Poloha

Obec má rozlohu 3,14 km². Najvyšší bod je položený 317 m n. m. a najnižší bod 116 m n. m.

Obyvateľstvo

Počet obyvateľov obce je 65 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thelonne

Poloha

Obec má rozlohu 3,84 km². Najvyšší bod je položený 307 m n. m. a najnižší bod 162 m n. m.

Obyvateľstvo

Počet obyvateľov obce je 360 obyvateľov (2009).
Graf vývoja obyvateľstva:
Zdroje: INSEE
Michal Radašin

Štúdiá

Študoval od roku 1529 vo Wittenbergu, potom v Bratislave a tiež aj v Banskej Bystrici (Neusohl) Jeho študentské pôsobenie vo Witenbergu sa prelínalo so štúdiom Leonarda Stöckela. Obaja boli študentami Melanchtona a Luthera.
Cronce

Poloha

Obec má rozlohu 16,15 km². Najvyšší bod je položený 1 173 m n. m. a najnižší bod 623 m n. m.

Obyvateľstvo

Počet obyvateľov obce je 79 (2009).
Nasledujúci graf zobrazuje vývoj počtu obyvateľov v obci.
Zdroje: INSEE